Video: Ouers moet byna R2 miljoen opdok ná kind kunswerk omstamp | Maroela Media
Video: Ouers moet byna R2 miljoen opdok ná kind kunswerk omstamp
Die ouers van 'n vyfjarige seun van Kansas, VSA, het 'n eis van $132 000 (meer as R1,7 miljoen) ontvang nadat hy 'n kunswerk by 'n plaaslike gemeenskapsentrum omgestamp het.
Die beeldhouwerk, "Aphrodite di Kansas City", is uitgestal in die Tomahawk Ridge-gemeenskapsentrum in Overland Park. Beeldmateriaal wys hoe die seun aan die kunswerk vat voor dit omval.
Die gesin het 'n paar dae later die eis van $132 000 ontvang van Overland Park se versekeringsmaatskappy, waarin daar genoem word dat die beeld onherstelbaar beskadig is. "Jy is verantwoordelik vir die toesig van 'n minderjarige kind. Jou versuim om hom dop te hou, word as nalatig beskou," lui die brief.
"Ek was verbaas, en het aanstoot geneem dat hulle my nalatig noem," het die seun se ma, Sarah Goodman, aan ABC gesê. "Hulle het dit soos 'n misdaadtoneel hanteer."
Die kunstenaar, Bill Lyons, het aan ABC News gesê hy het twee jaar lank aan die stuk gewerk. Hy het self die beeld ondersoek en bepaal dat dit nie herstel kan word nie.
"Ons het al ander kunswerke hier gehad en nog nooit 'n probleem gehad nie," het Sean Reilly, woordvoerder vir die stad, gesê. "Ons het nog nooit só situasie gehad nie. Kinders het nog nooit op die kunswerke geklim nie."
Goodman voer aan die beeldhouwerk moes stewiger vasgemaak gewees het. Sy ontken ook dat haar kind sonder toesig was. Volgens haar het sy en haar man daar naby staan en gesels en vriende gegroet toe die voorval gebeur het. "Hy het dit nie doelbewus gebreek nie. Dit het op hom geval. Dit was nie stewig vasgemaak nie. Dit was glad nie veilig nie."
Gespringery ná doel lei tot 'aardbewing'
Foto's: Loterywenner se slim plan om identiteit te beskerm
'n Goeie prokereur sou dalk die gallery kry om geld aan die ouers te betaal want daar moes die nodige toegangsbeheer en veiligheidsmaatreels wees, en dit moes standvastig vasgemaak wees. Kinders speel, hardloop rond, dit is hoe hulle is. Maar ouertoesig was vrot. Beide was verkeerd.
Jammer tannie, jy het met vriende gesit en gesels en nie eens na jou seuntjie se kant toe gekyk nie. Jy was dus slegs in sy nabyheid, jy het nie toesig gehou nie. Die beeldmateriaal wys duidelik dat jou kind nie net aan die beeld vat nie, maar twee keer teen daardie spesifieke uitstalling probeer opklim. Twee keer! Jy sal maar moet betaal. Vat jou kind volgende keer speelpark toe, nie na 'n kunsuitstalling nie.
Die ouers is nerens in die video te sien nie. Ek raak mal as my kind net 1m van my af is in enige plek, want net nou gebeur so iets en maak 'n duur les. Hoe vat jy 'n 5 jarige in so plek in? Dis vervelig vir hulle. Nee wat, ouers, ongelukkig gaan ek saam met die gallery en kunstenaar stem hier.
Leuenstoel speurdenaars, kom ons wees nou maar eelik, die museum moet ook maar aanspreeklikheid ervaar, dis nie asof daardie standbeeld agter 'n 'barrier' of 'n trespassing lint' met duidelike waarskuwing gebere was nie……….just saying. Kinders is maar kinders, hulle wou net speel. En dis ook tog nie asof die beeldjie in stukke gebreek het nie